《木末亭送谈二秀才还吴》
明代·皇甫汸

驱马怜同役，乘舟念独归。孤亭一眺望，千里思翻飞。

萤火车生帐，秋声乐子机。坐来双树下，那得系残晖。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。